02/12/2010 | Administración LocalMunicipal
Camariñas
Notificación edictal da determinación de data e hora na que se procederá, en execución subsidiaria, á demolición das obras executadas sen axustarse a licenza por D. Francisco Bermúdez Camiño, na rúa da Praia, n.º 11, Arou

De conformidade co art.59.5 da lei 30/1992, do 26 de novembro, de réxime xurídico das administracións públicas e procedemento administrativo común, e intentada por dúas veces no domicilio sinalado polo interesado, por medio da presente cúrsase notificación a D. Francisco Bermúdez Camiño do Decreto da Alcaldía de data 25 de novembro de 2010 que a continuación se indica: “Con data 27/02/2009 ordenouse a D. Francisco Bermúdez Camiño que procedese á demolición das obras non axustadas á licenza municipal outorgada en data 14/05/2004, consistentes nunha estrutura de formigón de planta baixa e dúas plantas de superficie por planta de 14 metros cadrados, con arranxo ao proxecto de demolición redactado por Aneudy Benites Sahelices. Con data 15/02/2010 resolveuse proceder, en execución subsidiaria, á demolición das obras executadas por D. Francisco Bermúdez Camiño e non axustadas e licenza municipal, consistentes, nunha estrutura de pórticos de formigón de planta baixa e dúas plantas de superficie por planta de 14 metros cadrados, adosada a edificación sita en Rúa Praia, número 11, Arou, en cumprimento do establecido no art.209 da lei 9/2002, de 30 de decembro e artigos 95, 96 e 98 da lei 30/1992, de 26 de novembro de réxime xurídico das administración públicas e procedemento administrativo común. Con esta mesma data notificouse a D. Francisco Bermúdez Camiño, que a referida demolición se efectuaría polo Concello ás 11 horas do día 9 de marzo de 2010. Formulado recurso de reposición por D. Francisco Bermúdez Camiño no que se pon de manifesto a oposición do interesado a devandita execución, solicítase ante a xurisdición contencioso-administrativa a preceptiva autorización xudicial para a entrada na propiedade. Considerando que con data dous de novembro de dous mil dez, comunícase a este Concello o auto ditado polo Xulgado do contencioso-adminstrativo nº 4 de A Coruña no que se acorda autorizar a entrada no domicilio particular de D. Franscisco Bermúdez Camiño, sito na rúa da Praia, núm 11, Arou, ao obxecto de proceder a executar subsidiariamente as actuación ordenadas na resolución de 27/02/2009. É polo que ACORDO: Primeiro: Comunicar a D. Francisco Bermúdez Camiño que o día quince de decembro de dous mil dez (mércores), ás 11:00 horas, procederase, en execución subsidiaria, á demolición das obras consistentes nunha estrutura de pórticos de formigón de planta baixa e dúas plantas de superficie por planta de 14 metros cadrados, adosada a edificación sita en Rúa Praia, número 11, Arou, con arranxo ao proxecto de demolición redactado por Dna. Asunción Méndez Vilalta. Segundo: Dar traslado do presente Decreto ao interesado aos únicos efectos do seu coñecemento. Terceiro: Dar traslado do presente acordo a policía local, aos Servizos Técnicos Municipais e a brigada de obras, a fin de que teñan previstos os elementos persoais e materiais para levar a cabo o ordenado e vixiar da súa correcta execución.“ A publicación no BOP, e no taboleiro de edictos do Concello, garda os efectos da notificación que para estes casos prevé o art.59.5 da lei 30/1992, do 26 de novembro, de réxime xurídico das administracións públicas e procedemento administrativo común Camariñas, a 30 de novembro de 2010. O Alcalde, Asdo.: Manuel Valeriano Alonso de León